b"\n_START_ARTICLE_\nBarri de Salipota\n_START_SECTION_\nDescripci\xc3\xb3\n_START_PARAGRAPH_\nEs tracta de l'\xc3\xbanic barri del poble situat a l'altra banda del riu Cardener. Ubicat sobre una petita colina resta molt de temps quelcom allunyat de la resta del poble per motius de comunicaci\xc3\xb3 (problema solucionat actualment)._NEWLINE_Presenta dos tipus ben diferents de construccions. Una que \xc3\xa9s el nucli originari del barri, s\xc3\xb3n blocs de 4 o 5 plantes amb dos pisos a cadascuna. Una escala central recorda tot el bloc i a cada repl\xc3\xa0 hi ha un balc\xc3\xb3 obert al carrer. El material utilitzat \xc3\xa9s el totxo que est\xc3\xa0 recobert amb guix i pintat. S\xc3\xb3n blocs rectangulars._NEWLINE_L'altra part la constitueixen tota una s\xc3\xa8rie de torres ubicades al llarg d'un ample carrer, totes elles d'un estil diferent respectant per\xc3\xb2 el ser de dos pisos i tenir una planta quadrada. S\xc3\xb3n torres unifamiliars, fetes amb totxo i pintades de diferents colors, i algunes amb un petit jard\xc3\xad._NEWLINE_En la prolongaci\xc3\xb3 d'aquest carrer hi ha blocs de forma rectangular de planta baixa i dos pisos i que alberguen cadascun quatre fam\xc3\xadlies. S\xc3\xb3n els m\xc3\xa9s recents, realitzats aproximadament l'any 1980.\n_START_SECTION_\nHist\xc3\xb2ria\n_START_PARAGRAPH_\nEl barri ha passat per tres fases de creixement: aproximadament l'any 1956 quan es creen els blocs de pisos pels obrers de la mina, l'any 1976 quan els obrers comencen a fer-se les torres a la prolongaci\xc3\xb3 del barri, i darrerament l'any 1979-80 quan neixen els darrers blocs-torres a l'altre extrem del barri. Posteriorment es va detectar al\xc2\xb7luminosi en diversos habitatges per\xc3\xb2 van ser remodelats."